hu hu hu hu hu hu hu ja de uk uk ja hu en hu hu hu hu fi hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eu jbo hu hu hu hu hu hu ru en ru ru ru en eu en en en lt hu hu pt hu hu hu hu en en
MAGLÓD-HELLOPARKS - CSO-KI 0 - 1
Készült: 2021. november 21. vasárnap, 08:28
Hét, veretlenül megvívott bajnoki sorozat zárult le szombat délután a Kertész Károly Stadionban. Fájó, hogy egy olyan együttes ellen nem sikerült még gólt sem szereznünk, amely csoportunk sereghajtója volt és az elmúlt ugyancsak hét találkozóját egyaránt elveszítette. Sokan biztosra vették, hogy három ponttal gazdagodhatunk, de végül csalódnunk kellett, hiszen a 9. percben egy buta gólt hoztunk össze, amit több mint nyolcvan percen keresztül nem tudtunk egalizálni, - igazából helyzetünk sem volt -, így nemhogy három, végül egy pont sem került a tarsolyunkba. Nem vagyunk kilátástalan helyzetben a 12. (ha nyer december 4-én a Budakalász, akkor 13.) helyen, hiszen szoros a mezőny, de az biztos, hogy sokkal eredményesebb tavaszt kell produkálnunk, hogy ne kelljen izgulnunk a végelszámolásnál.
Pest megyei I. osztály, 15. forduló:
MAGLÓD-HELLOPARKS - CSO-KI SPORT 0 - 1 (0 - 1)
Maglód, Kertész Károly Stadion, 80 néző, jv: Kovács P. (Balogh Z., Tímár L.)
sárga lap: Vékei N., Fischer Zs., Zámbó T. ill. Czinkota D., Zalaegerszegi R., Mészáros D.
Maglódi TC: Botlik D. - Sándli M., Halász B., Lázár Zs., Kalina T. - Vékei N., Hajdu B. (Kis R. 65p) - Papp R. (Zámbó T. 51p), Balló H. (Budafai G. 87p), Seregy T., Fischer Zs. (Poncok Cs. 78p) edző: Rakita Gábor
CSO-KI: Benke A. - Németh Á., Kator B., Ráduly R. (Füle A. 68p), Létai D., Czinkota D., Vámos M. (Jenei S. 77p), Tóth-Zsiga M., Lédermayer A., Mészáros D., Zalaegerszegi T.  játékos-edző: Jenei Sándor
Rakita Gábor (edző, Maglódi TC): A heti edzésmunka és hozzáállás egyenes következménye volt ez a vereség. Sajnos az utolsó helyezett csapatok nekünk évek óta mumusnak számítanak és ez most is igazolódott. Nagyon sajnálom, hogy kikaptunk, hiszen az előző hét forduló teljesítményét most megkoronázhattuk volna egy győzelemmel, de az igazság az, hogy ha reggelig játszunk, akkor sem rúgtunk volna gólt. Gratulálok a CSO-KI-nak a győzelemhez. A vezetőségnek köszönöm az elmúlt nyolc fordulót, most pedig, ahogy korábban megegyeztünk, indulhat az újratervezés...
BOMBAERŐS ELLENFELEK A KÖZÉPSŐ CSOPORTBAN
MAGLÓDI TC-GLADIATORI PADOVA 3 - 3
U13: ÖT GÓLT RÚGTUNK ÜLLŐN
U17: A HAJRÁBAN DÖNTÖTTÜK EL A HÁROM PONT SORSÁT
ISASZEG - MAGLÓDI TC 0 - 2
Link1 | Link2 | Link3
Copyright © 2013. Maglódi Torna Club